# **PÁLYÁZATI KÖZLEMÉNY**

# **Éves programnyilatkozat**

*Támogatási program a civil társadalom számára, hogy a jogállamisági témákat a nyilvánosság számára érthetővé és relevánssá tegye.*

Finanszírozási lehetőség címe: Civic Education Small Grants

Bejelentés típusa: Éves programnyilatkozat (APS)

Finanszírozási lehetőség száma: 2024-APS-002

Közzététel dátuma: 2024. március 22.

Pályázati határidők: 2024 december 31.-ig vagy a pályázatkezelő pályázati határidőt módosító döntéséig. A pályázatok beadása és elbírálása folyamatosan történik.

A pályázatokat a következő címre kell benyújtani: ceprolagrants@dexisonline.com

Kérdések: A kérdéseket folyamatosan fogadjuk a fenti email címen

**Támogatási cél** A Közép-Európa Program jogállamisági tevékenysége (CEP ROLA), amelyet a Dexis Consulting Group (Dexis) hajt végre az Egyesült Államok Nemzetközi Fejlesztési Ügynökségének (USAID) megbízásából, olyan kreatív, helyi kezdeményezéseket kíván támogatni Bulgáriában, Magyarországon és Lengyelországban, amelyek a jogállamisági kérdéseket érthetőbbé teszik az állampolgárok számára. A javasolt projekteknek be kell vonniuk a helyi közösség tagjait, elsősorban a nagyvárosi központoktól távolabb eső, alacsonyabb fejlettségű térségekben, és ösztönözniük kell a helyi kezdeményezésekkel kapcsolatos nagyobb polgári elkötelezettséget.

Jelen éves programnyilatkozat (APS) felvázolja a finanszírozási prioritásokat, a jogállamiság fő területeit és lehetséges témákat, és a finanszírozási kérelmek benyújtásának folyamatát. A CEP ROLA erősen ösztönzi a pályázókat, hogy kérdéseiket írásban benyújtsák a pályázati jelentkezést megelőzően.

A pályázatok elbírálása az V. szakaszban az Értékelési kritériumok című fejezetben meghatározott kritériumok alapján történik, és kétlépcsős eljárást követ. A pályázatot angolul vagy magyarul egyaránt elfogadjuk.

Jelen pályázati közlemény nem jelent kötelezettségvállalást a Dexis vagy a CEP ROLA részéről, és nem kötelezi a Dexist vagy a CEP ROLA-t a pályázatok elkészítése és benyújtása során felmerülő költségek megtérítésére. Minden előkészítési és benyújtási költség a pályázó kockázatára és költségére történik. A Dexis fenntartja magának a jogot, hogy az APS eredményeképpen ne ítéljen oda támogatást.

# **I. pont - Finanszírozási lehetőség leírása**

1. **A javasolt program leírása**

**Háttér**

Közép- és Kelet-Európa – ahogy a demokratikus országok világszerte - olyan kihívásokkal néz szembe, mint a politikai tér beszűkülése, a demokrácia támogatottságának csökkenése, a növekvő polarizáció, a fiatalok és a marginalizált közösségek közügyektől való távolmaradása és erősödő elszigetelődése, a közösségi média összetett környezete, valamint a polgári és politikai jogok erodálódása.

E kihívások leküzdése érdekében a CEP ROLA <https://dexisonline.com/projects/usaid-central-europe-program/> célja, hogy erősítse a független civil szereplők kapacitását az alapvető szabadságjogok védelme érdekében, a nemzeti demokratikus hagyományokkal és az európai értékekkel összhangban.

A USAID jogállamiság definíciója itt található meg: <https://www.usaid.gov/democracy/rule-law#:~:text=USAID%20believes%20that%20the%20basic,laws%20that%20apply%20to%20everyone> .

A CEP ROLA tevékenysége hozzájárulhat a jogállamiság tiszteletben tartásának javításához, a nagyobb átláthatóság előmozdításához, a kiszolgáltatott és marginalizált csoportok nagyobb védelméhez, valamint a nagyvárosi központokon kívüli közösségek emberi jogi problémáinak kezeléséhez.

A jogállamiság kérdésekkel kapcsolatos állampolgári nevelés kezdeményezésével bevonhatjuk a fiatalokat, a kreatív művészeteket és más alulról szerveződő csoportokat a jogállamiság kihívásainak - mint például a korrupció, a hatalommal való visszaélés, az állampolgári ellenőrzés és az átláthatóság hiányának - kezelésébe. Az ezen kérdésekkel foglalkozó civil szervezetek bevonásával a CEP ROLA reméli, hogy a jogállamisági kérdésben aktív szereplők közötti kommunikáció és együttműködés is javulni fog.

**Célok**. A támogatási program céljai a következők:

1) a jogállamisággal kapcsolatos ismeretek bővítése, különösen a nagyvárosokon kívüli, hasonló kezdeményezésekbe hagyományosan kevésbé bevont közösségekben;

2) a civil társadalom ellenőrző és érdekérvényesítő készségeinek fejlesztése az állampolgári ismeretek oktatása, kreatív kommunikáció, a nyilvánosság bevonása és a kormányzat és az ágazatközi partnerek részvételével a jogállamisági kérdésekről folytatott vita révén.

**Terület.** A javasolt programokat kizárólag Magyarországon lehet megvalósítani.

**Példaként szolgáló, támogatható tevékenységek.**

* Polgári nevelés olyan kreatív kommunikációs eszközökkel (pl. vlogok, rövidfilmek, közösségi média kampányok, művészet, színház vagy fotózás), amelyek jogállamisági kérdésekre összpontosítanak, mint például a polgárok igazságszolgáltatáshoz való hozzáférése, az egyéni alapvető jogaikról szóló oktatás, a bírósági eljárásokról szóló tájékoztatás és az állampolgári kötelezettségek.
* A közösségi média oktatás kidolgozása, amelyek célja az állampolgárok elkötelezettségének növelése az átláthatóság, a feddhetetlenség és más, jogállamisággal kapcsolatos kérdések terén.
* Kreatív kommunikációs tervek kidolgozása helyi civil szervezetekkel és ezek végrehajtásához szükséges képzések tartása.
* Olyan tudatosságnövelő kampányok, amelyek a nyilvánosság ismereteit bővítik a jogállamisági kérdésekkel kapcsolatban, és kommunikációs csatornaként szolgálnak a kormány és a civil társadalom szereplői között.
* Helyi civil szervezetek képzése az érdekérvényesítő és megfigyelői készségekről praktikus feladatok és legjobb gyakorlatok segítségével.
* A demokráciával, a demokratikus normákkal és a jogállamisággal kapcsolatos tudást elmélyítő, a rádió és a közösségi média platformok számára készített civil ismeretterjesztő műsorok.
* Közérdekvédelmi programok, amelyek a watchdog szervezetek és a jogállamiságot védő szereplők jogainak és biztonságának védelmén munkálkodnak.
* Támogatás bloggereknek, akik a jogállamisággal kapcsolatos témákat dolgoznak fel, új előfizetők szerzésére és hálózatépítésre.
* Az igazságszolgáltatási rendszer jobb megértése érdekében az iskolákban helyi bírókkal tartott próbaperek.
* A YouTube-on vagy más platformokon szabadon elérhető, az integritásról vagy más releváns jogállamisági témákról szóló vígjátéksorozat.
* Viták a regionális egyetemeken, egyetemi szakkollégiumokban vagy szervezetekben olyan jogállamisági témákról, mint a befogadás, a demokratikus normák és értékek, valamint a polgárok jogai és kötelezettségei a demokráciában.
* Adatgyűjtés, kutatás, érdekérvényesítés és egyéb tevékenységek az Európai Unió jogállamisági mechanizmusának keretén belül vállalt jogállamisági feltételek végrehajtásának nyomon követésével kapcsolatban.

A CEP ROLA különösen ösztönzi azon tevékenységeket, amelyeket a jelentősebb városokon kívül valósulnak meg hátrányos helyzetű közösségek, fiatalok és/vagy nők bevonásával és kapcsolódnak már meglévő jogállamisági kérdésekkel összefüggő kezdeményezésekhez. Az olyan tevékenységek, amelyek nem kapcsolódnak valamilyen jogállamisági témához, nem részesülhetnek támogatásban.

**Várt eredmények:**

A projekteknek a következő eredmények eléréséhez kell hozzájárulniuk:

* A jogállamiság jobb megértése az állampolgárok számára.
* A kreatív szektor fokozott bevonása a jogállamisági kérdésekkel kapcsolatos állampolgári oktatásba.
* A jogállamisági kérdésekkel foglalkozó szereplők érdekérvényesítő és stratégiai kommunikációs készségeinek fejlesztése.

**Nem támogatható tevékenységek/költségek:**

A támogatási források ***nem*** használhatók fel:

* Olyan projektek támogatására, amelyek természetüknél fogva politikai jellegűek, vagy amelyek a pártosodás látszatát keltik/ egyéni vagy egy párt választási kampányát támogatják.
* Bírósági költségek
* Csereprogramok
* Szociális jóléti projektek.
* Kereskedelmi tevékenységek; adománygyűjtő kampányok; üzleti projektek; tudományos kutatás; építési projektek; olyan projektek, amelyek elsődleges célja a szervezet intézményi fejlesztése.
* Külföldi utak konferenciák, tudományos kutatások, tanulmányok, beszámoló utak és kulturális események céljából.
* A pályázat megvalósítási szakasza előtt felmerült és a pályázati szerződés időhatályán kívül eső költségek visszatérítése.
* Nyereség nem számolható el a támogatott projektekhez kapcsolódóan.
1. **A támogatás adminisztrációja**

A CEP ROLA köteles biztosítani, hogy az USAID-tól támogatásban részesülő valamennyi szervezet betartsa a támogatási megállapodásban foglalt feltételeket. A nem amerikai szervezetek esetében az USAID Standard Provisions for non-U.S. Non-Governmental Organizations (USAID szabványos rendelkezések a nem amerikai nem kormányzati szervezetek számára) című dokumentumában foglalt szabályok és előírások - és az abban található vonatkozó hivatkozások a következőkre [2 CFR 200](https://www.ecfr.gov/current/title-2/subtitle-A/chapter-II/part-200#sp2.1.200.e) és a [2 CFR 700](https://www.ecfr.gov/current/title-2/subtitle-B/chapter-VII/part-700)-ra vonatkozó hivatkozások alkalmazandók.

Részletek: [https://www.ecfr.gov/current/title-2/subtitle-A/chapter-II/part-200https://www.ecfr.gov/current/title-2/subtitle-B/chapter-VII/part-700CEP](https://www.ecfr.gov/current/title-2/subtitle-A/chapter-II/part-200https%3A//www.ecfr.gov/current/title-2/subtitle-B/chapter-VII/part-700CEP)

A kérelmezők az alábbi weboldalon szerezhetik be a hivatkozott általános rendelkezések másolatát:

**Standard rendelkezések nem amerikai, nem kormányzati kedvezményezettekre vonatkozóan**

<https://www.usaid.gov/about-us/agency-policy/series-300/references-chapter/303mab>

**A nem kormányzati szervezeteknek nyújtott fix összegű támogatásokra vonatkozó szabványos rendelkezések** <https://www.usaid.gov/sites/default/agency-policy/303mat.pdf>

# **II. pont - Támogatással kapcsolatos információk**

1. **A finanszírozás becsült szintje és a támogatott projektek száma**

A támogatásokat folyamatosan osztjuk ki, ezért a pályázóknak ajánlott időben jelentkezniük, hogy elegendő forrás álljon rendelkezésre. A támogatások mértéke várhatóan 5000 és 25 000 USD között mozog, a megpályázott tevékenységek méretétől és hosszától függően. A CEP ROLA fenntartja a jogot, hogy a beadott pályázatok közül bármelyiket vagy egyiket sem támogassa, és dönthet úgy, hogy a kiválasztott pályázat(ok)at teljes mértékben vagy csak részlegesen finanszírozza. A pályázóknak a pályázat költségvetésében kell szerepeltetniük a támogatás végrehajtásához közvetlenül kapcsolódó költségeket.

1. **A támogatás és a végrehajtási időszak várható kezdőnapja**

Az egyes projektek végrehajtási ideje legfeljebb tizenkét (12) hónap lehet. Az időtartamot azonban a tevékenység terjedelme és nagyságrendje határozza meg, és megállapodás tárgyát képezheti. A támogatások folyósítása a támogatási szerződések aláírása után történik.

1. **A támogatás típusa**

A CEP ROLA végső döntése a támogatandó projektekről és azok típusáról (előzetes finanszírozás, visszatérítés, vagy bizonyos költségek közvetlen finanszírozása) egy a kérelmező kapacitásának és a projekt kockázatainak a döntés előtti értékelésén alapul. Ha ez az értékelés olyan gyengeségeket vagy hiányosságokat állapít meg, amelyek megkérdőjelezik a pályázónak a támogatás felhasználására való képességét, a CEP-ROLA dönthet úgy, hogy a pályázót kizárja az e finanszírozási lehetőség keretében történő elbírálásból, vagy a pályázó jelenlegi kapacitásainak megfelelőbb támogatási mechanizmust választ.

# **III. pont - Támogathatósági információk**

1. **Jogosultak köre**

A pályázónak Magyarországon hivatalosan bejegyzett helyi szervezetnek kell lennie, és az összes alkalmazandó helyi szabályozásnak megfelelően kell működnie, beleértve, de nem kizárólagosan a vonatkozó helyi törvényeket és adóügyi szabályozást. Az alábbi csoportok/szervezetek pályázhatnak az éves programnyilatkozatban szereplő támogatásra:

* Helyileg bejegyzett (Magyarország) civil társadalmi szervezetek, beleértve a profitorientált és nonprofit szervezeteket, kutatóintézeteket és közösségi alapon működő szervezeteket.
* A fővároson kívüli szervezetek, valamint az ifjúsági, női és kreatív művészeti szervezetek jelentkezését előnyben részesítjük
1. **Társfinanszírozás és önrész**

Társfinanszírozás és önrész **nem** szükséges e támogatási lehetőség keretében. Amennyiben más forrásból társfinanszírozzák a projektet, az ilyen források származhatnak a kedvezményezett korábbi eredményéből, más multilaterális, külföldi és alapítványi adományozóktól, a fogadó kormányoktól, valamint a helyi szervezetektől, közösségektől és magánvállalkozásoktól lehet mozgósítani, amelyek pénzügyileg és természetben hozzájárulnak a tevékenységek végrehajtásához. A külső források és társfinanszírozók bevonását a projekttevékenységek és célok megvalósítására erősen ösztönözzük.

A költségmegosztás a 2 CFR 200.306 és a nem amerikai nem kormányzati szervezetekre vonatkozó szabványos rendelkezések szabályait követi.

# **IV. pont – A pályázatok benyújtása**

1. **A pályázat benyújtása**

**1. szakasz: Szándéknyilatkozat**

Az érdeklődő pályázóknak a teljes pályázat benyújtása előtt szándéknyilatkozatot kell benyújtaniuk. Az egyoldalas összefoglalónak ki kell térnie 1) a javasolt tevékenység címére és időtartamára 2) a szervezet elérhetőségére 3) a javasolt célkitűzésekre 4) a javasolt tevékenységek egy bekezdéses összefoglalójára és 5) a becsült teljes költségvetésre.

A szándéknyilatkozatokat az APS követelményeinek való megfelelés, a jogállamisági témákhoz való igazodás és a kreativitás szempontjából vizsgáljuk. A pályázók a benyújtástól számított két héten belül értesítést kapnak arról, hogy a 2. szakaszba való továbblépés előtt meghívást kapnak-e egy további konzultációra.

**1I. szakasz: Teljes koncepció/technikai pályázat**

Az 1. szakasz sikeres teljesítését követően a pályázókat felkérjük a teljes pályázati anyag kidolgozására és benyújtására. A részletes pályázatra vonatkozó utasításokat a felkéréskor kapják meg, de ezek a következők:

Egy online vagy személyes konzultáció a CEP ROLA munkatársaival, amely a CEP ROLA visszajelzéseit és kérdéseit tartalmazza. A konzultáció során megosztjuk a beadott koncepcióval kapcsolatos visszajelzéseket, és biztosítjuk az országban futó támogatott projektekkel való összhangot.

A teljes koncepció/technikai pályázat benyújtása. A pályázatnak specifikusnak, teljesnek és tömörnek kell lennie, bemutatva a pályázó képességeit és szakértelmét a program céljainak elérésével kapcsolatban. A pályázóknak be kell mutatniuk, hogy a javasolt munkájuk hogyan járul hozzá a CEP ROLA célkitűzéseihez: 1) a nyilvánosság ismereteinek bővítése a jogállamiságról és annak jelentőségéről a mindennapi életben, valamint 2) az őrködő és érdekérvényesítő képességek fejlesztése a polgári oktatás, a jobb stratégiai kommunikáció, valamint a nyilvánosság bevonása, vitája és oktatása jogállamisági kérdésekben kormányzati és ágazatközi partnerekkel.

Formai és szerkezeti utasítások:

A pályázatot **Arial 11 pt** betűtípussal kell benyújtani, és tartalmaznia kell az oldalszámokat. Minden oldalon fel kell tüntetni az APS címét és számát.

Kérjük készítse el a kérelmet az alábbiakban meghatározott szerkezeti formátum szerint:

**Fedőlap** - legfeljebb egy (1) oldal. A fedőlapnak tartalmaznia kell:

* + Az APS száma és címe.
	+ A szervezet címe.
	+ A szervezet típusa (pl. for-profit, nonprofit, egyetem stb.).
	+ Szervezeti kapcsolattartó elérhetősége (vezető kapcsolattartó neve; telefon- és e-mail-adatok).
	+ Azon egyéb szervezetek neve, amelyekhez a pályázatot benyújtja és/vagy benyújtotta és/vagy amelyek a javasolt tevékenységet finanszírozzák.
	+ A kérelmező meghatalmazott képviselőjének aláírása.

**Koncepció/technikai megközelítés** - legfeljebb négy (4) oldal. Ennek a szakasznak foglalkoznia kell a pályázati kiírás **I. pontjában** szereplő programösszefoglalóval és kiválasztott célkitűzésekkel, valamint meg kell felelnie az **V. pontban** említett érdemi értékelési kritériumoknak, és tartalmaznia kell a következőket:

* + A javasolt tevékenység címe és időtartama.
	+ A tevékenység 1) célkitűzéseinek, 2) javasolt megközelítésének, 3) várható eredményeinek, 4) fő tevékenységeinek és 5) várható hatásának / hogyan segíti a munka a CEP ROLA célkitűzéseinek elérését és fenntarthatóságát (ha alkalmazható) összefoglalása.
	+ A kérelmező által a CEP ROLA-tól igényelt támogatás típusa (pl. pénzeszközök, létesítmények, felszerelések, berendezések, anyagok, személyzeti erőforrások stb.)
	+ Szervezeti kapacitás: háttér, szakértelem és korábbi tapasztalatok hasonló méretű és terjedelmű projektekkel kapcsolatban az érintett műszaki területen és régiókban; a javasolt személyzet neve és profilja mellett.

**Teljes költségvetés**, alátámasztó dokumentációval (beleértve, de nem kizárólagosan a tényleges költségek bizonyítását korábbi díjak, bizonylatok stb. révén); ez legalább a következőket tartalmazza:

* + Rövid költségvetés, beleértve a költségek lebontását a főbb költségvetési tételek szerint (pl. bérek, felszerelések, berendezések, utazás stb.); a pályázó pénzügyi és természetbeni (nem pénzügyi támogatás) önrészének javasolt összege (önrész opcionális). A költségvetést a helyi pénznemben kell benyújtani.
	+ Referenciák: A pályázó releváns korábbi teljesítményének rövid bemutatása referenciákkal (név és elérhetőség). A referenciáknak olyan támogató szervezeteknek vagy helyi érdekelt feleknek kell lenniük, amelyek visszajelzést tudnak adni a pályázó korábbi teljesítményéről.
	+ Az odaítélés előtti értékelés kitöltése az al-támogatás típusától függően, beleértve az önértékelést, a politikák és eljárások ellenőrzését, stb.
	+ Nyilatkozatok és igazolások.
	+ A támogatás odaítéléséhez szükséges bármely egyéb igazoló dokumentáció.

1. **Kiválasztási folyamat**

Ahogy a B.1-III. alpontokban említett összes információt tartalmazó kérelem beérkezik, a CEP ROLA rendszeresen ülésező pályázati döntőbizottsága felülvizsgálja azt, és visszajelzést ad a kérelmezőknek a kérelmük státuszáról (elfogadott vagy elutasított).

A kiválasztott pályázókkal munkatársaink felveszik a kapcsolatot, hogy további információt nyújtsanak, további technikai részleteket dolgozzanak ki, pontosítást kérjenek, és/vagy az odaítélés előtti átvilágításról egyeztessenek.

A kiválasztott pályázókkal felvesszük a kapcsolatot további információk szolgáltatása, további technikai részletek kidolgozása, pontosítások és/vagy az odaítélés előtti átvilágítás céljából.

A pályázók kiválasztása az alábbi **V. pontban** leírt értékelési kritériumok alapján, folyamatosan történik.

# **V. pont - A pályázatok elbírálására vonatkozó információk**

1. **A pályázatok értékelési kritériumai**

A pályázatokat az APS követelményeinek való megfelelés, a téma illeszkedése és a kreativitás szempontjából vizsgáljuk. A pályázóknak be kell mutatniuk, hogy a javasolt projekt hogyan járul hozzá a fenti **1. pontban** leírt programcélokhoz. A pályázóktól elvárják, hogy válaszoljanak a tisztázó kérdésekre és/vagy kérésre nyújtsák be a pályázatok módosításait.

**Érdemi felülvizsgálati kritériumok:**

A benyújtott pályázatokat az alábbi szempontok szerint értékeljük:

|  |  |
| --- | --- |
| **Terület**  | **Megjegyzések**  |
| Technikai megközelítés  | * A pályázat mennyiben felel meg a CEP ROLA prioritásainak és célkitűzéseinek.
* A javasolt tevékenységek relevanciája és fenntarthatósága az eredmények elérése érdekében.
* Az ütemtervek egyértelműsége és az eredmények mérésének módjai.
* A fiatalok és a nagyvárosokon kívüli állampolgárok bevonásának és szerepvállalásának mértéke, valamint az, hogy a nemek, a sérülékeny csoportok, a fiatalok és a politikai/konfliktusérzékenység szempontjai milyen mértékben épülnek be a javaslatba.
* A különböző típusú polgári és közintézményekkel való bizalom/partnerség elősegítésének lehetősége.
* Várható hatás a célcsoportokra/közönségre és a pozitív multiplikátorhatás lehetősége.
* Az eredmények fenntarthatósága a tevékenység befejezése után, ha van ilyen.
 |
| Szervezeti kapacitás | * Intézményi vagy személyes profil, háttér, szakértelem, hasonló méretű és terjedelmű projektekkel kapcsolatos tapasztalat a megfelelő műszaki területeken és régiókban.
* A CEP ROLA fenntartja magának a jogot, hogy minden egyes szervezetet meglátogasson, és a kellő gondosság érdekében referenciákat kérjen, illetve kapcsolatba lépjen velük.
* A javasolt személyzet tapasztalata a program eredményeinek elérésében.
 |
| Költségek ésszerűsége | * A javasolt költségvetés megvalósíthatósága és indokoltsága.
 |

# **VI. pont - Elérhetőségek**

A jelen felhívás alapján benyújtott pályázatokkal kapcsolatos és az eljárás során felmerülő kérdéseket az alábbi címre várjuk:

**ceprolagrants@dexisonline.com**

Minden leendő pályázónak, aki magyarázatot vagy értelmezést szeretne kapni a pályázati kiírással kapcsolatban, írásban kell kérnie azt a fenti e-mail-címen. A támogatás odaítélése előtt adott bármilyen szóbeli magyarázat vagy utasítás nem tekinthető kötelező érvényűnek. Az ezen pályázati kiírással kapcsolatban a leendő pályázónak adott bármely információt adott esetben a pályázati kiírás módosításaként a többi leendő pályázó rendelkezésére bocsátják, amennyiben a kiegészítő információ szükséges a pályázatok benyújtásához, vagy ha annak hiánya hátrányos lenne a többi leendő pályázóra nézve.

# **VII. pont - Egyéb információk**

A jelen programnyilatkozat közzététele nem jelent semmilyen kötelezettségvállalást a Dexis vagy a CEP ROLA program részéről, és nem kötelezi a Dexist vagy a CEP ROLA programot a pályázat elkészítése és benyújtása során felmerült költségek megtérítésére.

A Dexis és a CEP ROLA program fenntartja a jogot, hogy a benyújtott pályázatok közül bármelyiket vagy egyiket sem támogassa. Továbbá a Dexis és a CEP ROLA program fenntartja a jogot arra, hogy a jelen APS alapján ne ítéljenek oda támogatást.